google/wiki40b huggingface dataset:
Farinheira

Farinheira ialah sejenis sosej salai Portugis yang bahan utamanya terdiri daripada tepung gandum, lemak daging babi dan perasa (wain putih, paprika, garam dan lada). Resipi asalnya tidak mengandungi lemak babi; ia dicipta oleh orang Yahudi pada abad ke-15 untuk memperdayakan Pasitan Portugis dengan membuat mereka percaya bahawa mereka masuk agama Kristian dengan menunjukkan mereka makan babi. Ia mempunyai warna kuning/perang dan dihidang dalam hidangan tradisional seperti feijoada atau cozido à portuguesa. Ia dapat dimakan dengan sendirinya, dipanggang atau digoreng. Dalam versi moden, ia dimasak, dikupas dan digaul dengan telur hancur.
Bouin, Vendée

Bouin ialah sebuah komun di jabatan Vendée di wilayah Pays de la Loire barat Perancis.
Perkhidmatan rangkaian sosial

Perkhidmatan rangkaian sosial merupakan satu perkhidmatan yang menumpukan pada pembinaan dan pengesahan rangkaian sosial dalam talian untuk satu komuniti yang berkongsi kegemaran dan ptaktiviti, atau kepada mereka yang berminat dalam mengetahui 1kegemaran dan aktiviti orang lain.
Kebanyakan perkhidmatan rangkaian sosial adalah berasaskan web dan menawarkan pelbagai cara interaksi antara pengguna, seperti perbualan dalam talian, bertukar pesanan, e-mel, video, perbualan suara, perkongsian fail, blog, kumpulan perbincangan, dan sebagainya.
Di antara perkhidmatan rangkaian sosial yang popular pada masa kini adalahFacebook dan Friendster.
Oissery

Oissery ialah sebuah komun yang terletak di komun Seine-et-Marne di utara-tengah Perancis.
Kamus Dewan

Kamus Dewan (Tulisan Jawi: قاموس ديوان) ialah sebuah kamus bahasa Melayu yang diterbitkan oleh Dewan Bahasa dan Pustaka. Pada tahun 2005, kamus ini telah mencapai edisi keempat.

Sejarah سجاره

Dewan Bahasa dan Pustaka menerbitkan Kamus Dewan Edisi Pertama pada tahun 1970. Pada tahun 1984, Edisi Kedua pula diterbitkan. Edisi Ketiga, yang diterbitkan pada tahun 1994 dan diulang cetak pada tahun 1998, merupakan edisi yang paling popular dan mencatatkan jualan yang paling tinggi dalam sejarah. Edisi ini mengandungi lebih daripada 36,000 lema dalam 1566 halaman. Pada tahun 2005, Edisi Keempat diterbitkan, memaparkan sekitar 82,900 kata masukan (34,578 entri, 24,180 subentri, dan 24,142 frasa entri) dalam 1817 halaman.

Versi digital ۏرسي ديݢيتل

Pada 10 Mac 1998, Kamus Komputer Telapak Besta DBP-1, iaitu kamus elektronik sebesar tapak tangan bagi bahasa Melayu telah dilancarkan. Besta DBP-1 mengandungi Kamus Melayu-Melayu (Kamus Dewan Edisi Ketiga), Kamus Inggeris-Melayu (Kamus Inggeris-Melayu Dewan Edisi Ringkas) dan Kamus Melayu-Inggeris.
Kamus Dewan juga diterbitkan dalam versi digital, iaitu versi Internet yang terdapat dalam tapak sesawang rasmi DBP, ataupun perisian Dewan Eja Pro, aplikasi kamus dan penyemak ejaan yang dipasarkan oleh syarikat The Name Technology.
Persatuan Penulis Kuala Lumpur

Persatuan Penulis Kuala Lumpur (KALAM) merupakan satu persatuan penulis di Selangor, Malaysia. 
Persatuan Penulis Kuala Lumpur (KALAM) merupakan salah satu dari Kongres Bahasa dan Persuratan Melayu V 1998.
Jejak Bertapak

Pengarah

Filem Jejak Bertapak diarah oleh pengarah Dato' Haji Jamil Sulong pada 1980.
Rimbo Pengadang

Poskod

Poskod yang digunakan di Rimbo Pengadang adalah 39261. Terdapat 9 buah desa di dalam daerah kecamatan Rimbo Pengadang.
Sausar

Demografik 2001

Menurut bancian India pada tahun 2001, Sausar memiliki bilangan penduduk seramai 24,312. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Sausar memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Galaksi elips

Galaksi elips adalah sejenis galaksi yang mempunyai bentuk ellipsoid dan imej yang hampir licin. Tidak seperti galaksi pilin rata dengan organisasi dan struktur, galaksi elips adalah kepada lebih tiga dimensi, tanpa banyak struktur, dan bintang berada di orbit agak rawak di sekitar pusat. Ia salah satu daripada tiga kelas utama galaksi yang diterangkan oleh Edwin Hubble dalam urutan Hubblenya dan karya 1936 The Realm of the Nebulae, bersama-sama dengan galaksi pilin dan kekanta.  
Galaksi elips (E), bersama-sama dengan galaksi kekanta (S0) dengan cakera besar mereka, dan galaksi ES dengan cakera skala pertengahan mereka, adalah subset dari populasi galaksi "jenis awal". 
Galaksi elips berkisar antara puluhan juta hingga lebih daripada seratus trilion bintang. Pada asalnya, Edwin Hubble menegaskan bahawa galaksi elips berkembang menjadi galaksi pilin, yang kemudiannya diketahui palsu, walaupun pertambahan gas dan galaksi yang lebih kecil boleh membina cakera di sekitar struktur ellipsoid yang sedia ada. Bintang-bintang yang terdapat di dalam galaksi elips rata-rata lebih tua daripada bintang-bintang yang terdapat dalam galaksi pilin. Kebanyakan galaksi elips terdiri daripada bintang-bintang berjisim rendah yang lebih tua dengan medium antara bintang sederhana dan aktiviti pembentukan bintang yang minimum, dan mereka cenderung dikelilingi oleh banyak kelompok globul. Galaksi elips dipercayai membentuk kira-kira 10%-15% galaksi dalam Gugusan Besar Virgo, dan mereka bukan jenis galaksi yang dominan di alam semesta secara keseluruhan. Mereka lebih sesuai dijumpai berdekatan dengan pusat-pusat kumpulan galaksi. 
Galaksi elips disifatkan oleh beberapa sifat yang menjadikannya berbeza dari kelas galaksi lain. Mereka berbentuk sfera atau bujur telur, yang kekurangan gas pembentuk bintang. Galaksi elips yang paling kecil adalah kira-kira sepersepuluh saiz Bima Sakti. Gerakan bintang dalam galaksi lebih kepada jejarian, tidak seperti cakera galaksi pilin, yang dikuasai oleh putaran. Selain itu, ia mempunyai bahan antara najam yang sangat sedikit (bukan gas atau debu), yang menghasilkan kadar pembentukan bintang yang rendah, beberapa kelompok bintang terbuka, dan beberapa bintang muda; galaksi elips dikuasai oleh populasi bintang lama, memberikannya warna kemerahan. Galaksi elips besar biasanya mempunyai sistem kelompok globul yang meluas.
Kedai kek

Kedai kek ialah sebuah kedai runcit yang mengkhususkan dalam kek. Ia adalah budaya Inggeris yang setara dengan sebuah pâtisserie Perancis.
Kedai kek mungkin juga menjual alat dan bekalan untuk membakar kek rumah, terutamanya untuk hiasan kek, tetapu tidak semua melakukan ini. Suatu lagi pekerjaan sampingan yang umum tetapi tidak sejagat adalah pesanan khas seperti kek perkahwinan dan kek hari jadi berhias.
Dewasa ini, ramai juga pembuat kek bekerja/mengambil tempahan dari rumah, dan tidak mempunyai kedai khusus.
Packet One Networks

P1W1MAX

Khidmat WiMAX P1 merupakan perkhidmatan jalur lebar mudah alih tetap yang menggunakan spektrum WiMAX 2.3 GHz WiMAX dan piawaian 802.16e, yang juga dikenali sebagai Mobile WiMAX yang membolehkan capaian jalur lebar tanpa dawai sehingga 30 batu (50 km) dari stesen utama.

WIGGY

Modem mudah alih P1 WIGGY  ialah modem WiMAX yang dikuasakan dengan port USB pada komputer.
Kasunanan Surakarta

Latar belakang

Kesunanan Surakarta merupakan kesinambungan Kasunanan Kartasura, yang pada gilirannya adalah kesinambungan kepada Kesultanan Mataram yang runtuh akibat pemberontakan Trunajaya tahun 1677. Kasunanan Kartasura sendiri runtuh akibat pemberontakan orang-orang Tionghoa yang mendapat sokongan dari orang-orang Jawa anti VOC tahun 1742. Saat itu yang menjadi raja ialah Pakubuwana II. Kota Kartasura berjaya direbut kembali oleh Cakraningrat IV sekutu VOC namun keadaannya sudah musnah. Pakubuwana II yang lari ke Ponorogo memutuskan untuk membangun istana baru di desa Sala, bernama Surakarta Hadiningrat.

Perkembangan

Kasunanan Surakarta sebagai suatu kesinambungan pemerintahan dari Kasunanan Kartasura kemudian dihadapkan pada pemberontakan Pangeran Mangkubumi adik Pakubuwana II tahun 1746. Di tengah kekacauan peperangan, Pakubuwana II telah meninggal dunia kerana sakit pada tahun 1749. Namun, ia sempat menyerahkan kedaulatan negeri Jawa sepenuhnya kepada VOC yang diwakili Baron von Hohendorff. Sejak saat itu, hanya VOC yang berhak melantik raja-raja keturunan Mataram.
Pada tanggal 13 Februari 1755 pihak VOC yang sudah mengalami kebangkrutan berhasil mengajak Pangeran Mangkubumi berdamai. Perjanjian Giyanti yang ditandatangani oleh Pakubuwana III mengakui kedaulatan Pangeran Mangkubumi sebagai raja Mataram yang menguasai setengah wilayah Kasunanan Surakarta dengan gelar Hamengkubuwana I. Seiring dengan berjalannya waktu, negeri Mataram yang dipimpin oleh Hamengkubuwana I kemudian lebih terkenal dengan nama Kesultanan Yogyakarta.
Selanjutnya, wilayah Kasunanan Surakarta semakin berkurang karena diberikan kepada Mangkunegara I sesuai perjanjian Salatiga tahun 1757. Wilayah Surakarta semakin berkurang lagi setelah Perang Diponegoro usai tahun 1830 di mana daerah-daerah mancanegara direbut paksa oleh Belanda.

Masa Kemerdekaan

Di awal masa kemerdekaan Republik Indonesia (1945 - 1946), Kasunanan Surakarta bersama Praja Mangkunegaran sempat menjadi Daerah Istimewa Surakarta. Akan tetapi karena kerusuhan dan agitasi politik saat itu, maka pada tanggal 16 Juni 1946 oleh Pemerintah Indonesia statusnya diubah menjadi Karesidenan Surakarta, menyatu dalam wilayah Negara Kesatuan Republik Indonesia.
Munafik (siri filem)

Munafik (2016)

Ustaz Adam dikenali sebagai seorang ustaz yang dikurniakan ‘kelebihan’ kerana setiap pesakit yang mengalami ‘gangguan’ sering berjaya diubatinya mengikut cara perubatan Islam. Sikap merendah diri terhadap kelebihan yang ada pada dirinya itu amat disenangi oleh semua yang mengenali, terutamanya penduduk kampung di kawasan yang dia diami. Kebahagiaan yang dikecapi Adam bersama isteri dan anaknya tidak bertahan lama selepas dia dan isterinya terlibat dalam kemalangan jalan raya yang ngeri. Isterinya meninggal dunia di tempat tragedi. Kematian isterinya, Zulaikha itu telah membunuh semua rasa dan mematahkan semangatnya untuk meneruskan tanggungjawab sebagai pengamal perubatan Islam yang sering mengubati orang-orang kampung. Adam seakan-akan tidak boleh menerima qada & qadar Tuhan. Keimanannya mula rapuh, tergugat dan tidak sekuat dahulu. Adam mula murung, mengasingkan diri dari jemaah masjid dan lebih senang beribadat di rumah, ditemani anaknya, Amir. Dalam masa yang sama, Maria, salah seorang penduduk di kampung, mengalami gangguan jin/syaitan yang teruk sehingga ke tahap dia didiagnos oleh pakar perubatan moden dengan penyakit mental-kronik depresi (tekanan perasaan yang serius). Kemewahan hidup keluarganya tidak membawa apa-apa makna apabila gangguan yang dialaminya semakin lama semakin menggila kerana hanya bergantung pada ubat penenang yang kesannya hanya sementara. Ayahnya pula terlantar sakit dan dijaga oleh ibu tirinya, Zati. Zati meminta bantuan daripada Imam kampung untuk memujuk Adam mengubati Maria rentetan kejadian Maria dirasuk teruk dan rumah mereka semakin banyak gangguan dan penampakan jin/syaitan.

Munafik 2 (2018)

Dua tahun selepas peristiwa dalam filem pertama, lautan kehidupan Ustaz Adam (Syamsul Yusof) kembali tenang selepas dihantu oleh kematian isteri dan anaknya. Dia mula menjadi pendakwah bebas dan meneruskan tanggungjawab membantu golongan yang terkena gangguan sihir/jin di serata tempat. Ujian yang menimpa sebelum ini telah mengajarnya untuk lebih tawadhu pada Ilahi. Namun apa yang mengelirukan, Adam sentiasa dihantui dengan imbasan-imbasan silam tentang kematian Maria. Adam juga sering didatangi seorang wanita misteri yang mempersoalkan tentang keimanan dan takdir Tuhan. Dalam masa yang sama, di seberang kampung tinggal seorang wanita bernama Sakinah (Maya Karin) dan anak perempuannya, Aina.

Munafik 3 (2020)

Filem ketiga telah diumumkan secara rasmi pada 4 September 2018. Syamsul dilaporkan ingin menjadikan Munafik sebagai sebuah francais media. Beliau berkata dalam temuramah bersama Utusan Malaysia: "Skrip untuk nas­khah ketiga Munafik belum siap sepenuhnya. Namun, saya sudah ada bayangan jalan cerita yang sentiasa berlegar-legar di fikiran. Rancangan untuk menghasilkan Munafik dalam bentuk trilogi sudah ada sejak pembikinan naskhah pertama pada 2016 lagi,”. Beliau kemudian mengesahkan bahawa Munafik 3 akan menjalani penggambaran pada 2019.
Tebrau

Tebrau atau Teberau merupakan sebuah mukim terbesar (sebahagian) di dalam Daerah Johor Bahru, Johor, Malaysia.
Vendenesse-sur-Arroux

Vendenesse-sur-Arroux ialah komun di jabatan Saône-et-Loire dan di kawasan Bourgogne di timur Perancis.
KD Laksamana Tan Pusmah

KD Laksamana Tan Pusmah merupakan kapal perang milik Tentera Laut Diraja Malaysia yang berpangkalan di Lumut,Perak,Malaysia.
Contamina

Contamina merupakan sebuah kawasan perbandaran yang terletak di wilayah Zaragoza, Aragon, Sepanyol
Borgo San Siro

Borgo San Siro merupakan kawasan (munisipaliti) di Wilayah Pavia di Itali wilayah Lombardy, berdekatan 25 km baratdaya Milan dan 12 km baratlaut Pavia. Pada 31 Disember 2004, wilayah ini mempunyai populasi 1,056 dan kawasan 17.3 km².
Borgo San Siro bersempadan dengan munisipaliti: Bereguardo, Gambolò, Garlasco, Tromello, Vigevano, Zerbolò.
.md

.md ialah domain peringkat tinggi kod negara Internet untuk Moldova.
Keraguan falsafah

Keraguan falsafah (ejaan Inggeris: skeptisisme dari Greek σκέψις skepsis, "penyelidikan") adalah sekolah pemikiran falsafah yang mempertanyakan kemungkinan kepastian pengetahuan. Para ahli falsafah yang skeptik dari tempoh sejarah yang berbeza menggunakan prinsip dan hujah yang berlainan, tetapi ideologi mereka boleh digeneralisasikan sama ada (1) penolakan kemungkinan semua pengetahuan atau (2) penangguhan penghakiman akibat kekurangan bukti.
Sivaganga

Demografik 2001

Menurut bancian India pada tahun 2001, Sivaganga memiliki bilangan penduduk seramai 40,129. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Sivaganga memiliki kadar pendidikan (kebolehan membaca) 82%, melebihi kadar purata kebangsaan 59.5%; dengan 53% lelaki dan 47% wanita mampu membaca. 11% dari populasi berusia di bawah 6 tahun. (2001)
Sistem Lebuh Raya Malaysia

Piawaian lebuh raya

Proses perancangan, pembinaan, pengurusan serta penggunaan lebuh raya ekspres di Malaysia adalah tertakluk kepada Akta Jalan-jalan Persekutuan (Pengurusan Persendirian) 1984. Kebanyakan lebuh raya ekspres bertol dibina berpandukan piawaian jalan raya luar bandar JKR R6 (kawalan masuk penuh dengan had laju maksimum 110 km/j). Lebar minimum sebuah lorong bagi lebuh raya ekspress di bawah pengawasan Lembaga Lebuhraya Malaysia ialah 3.65 m. Bagi lebuh raya bukan ekspres yang dibiayai oleh kerajaan pusat atau kerajaan negeri seperti Lebuhraya Persekutuan, lebuh raya tersebut tertakluk kepada piawaian JKR R5 (kawalan masuk penuh atau separa dengan had laju maksimum 90 km/j). Sebagaimana lebuh raya berkelajuan tinggi di negara lain, lebuh raya ekspres di Malaysia terdiri daripada jalan raya kembar dengan bilangan lorong minima 4 lorong (2 lorong bagi setiap arah) dan dipisahkan oleh pembahagi lebuh raya. Lebuh raya ekspres dikenakan kawalan masuk penuh, bermaksud keluar masuk lebuh raya hanyalah melalui persimpangan bertingkat sahaja.
Sebelum pertengahan 1990-an, tiada sistem kod laluan bagi lebuh raya ekspres di Malaysia. Namum demikian, setelah semakin banyak lebuh raya yang dibina di Malaysia, maka kerajaan telah membentuk satu sistem kod laluan bagi lebuh raya ekspres. Kod laluan bagi lebuh raya ekspres bermula dengan huruf E diikuti nombor laluan serta dilabelkan di dalam logo heksagon berwarna kuning, misalnya  bagi Lebuhraya Utara-Selatan Jajaran Utara. Warna latar belakang bagi papan tanda lebuh raya ekspres di Malaysia adalah hijau.

Kutipan tol

Semua lebuh raya di Malaysia mengamalkan dua sistem pembayaran tol iaitu sistem terbuka dan sistem tertutup. Kadar tol di sistem terbuka adalah tetap dan hanya melibatkan bayaran ditetapkan di plaza tol sahaja manakala dalam sistem tertutup pula bayaran dikira mengikut jarak perjalanan; pengguna mengambil tiket tol di plaza tol masuk dan membayar tol di plaza tol keluar.
Sistem pembayaran tol secara elektronik juga diterima di semua plaza tol di Malaysia. Dua sistem pembayaran tol elektronik diguna pakai di Malaysia iaitu SmartTAG dan Touch 'n Go.
Lazimnya, motosikal dikecualikan daripada bayaran tol di Malaysia, tetapi bayaran tol bagi pengguna motosikal dikenakan di Jambatan Pulau Pinang dan Plaza Tol Tanjung Kupang di Laluan Kedua Malaysia-Singapura.
Bellonne

Bellonne merupakan sebuah komun di jabatan Pas-de-Calais di utara Perancis.
Mukim Chetok

Pentadbiran

Mukim Chetok merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Pasir Mas.
Christoph Metzelder

Borussia Dortmund

Metzelder telah dilahirkan di Haltern, North Rhine-Westphalia. Pada musim panas 2000, beliau menandatangani kontrak bersama Borussia Dortmund dari kelab divisyen bawahan, SC Preußen Münster. Pada penghujung musim 2000-01, beliau membuat debut buat pasukan Jerman pada perlawanan persahabatan menentang Hungary pada 15 Ogos 2001.
Musim keduanya di Dortmund membawa Metzelder termasuk dalam skuad Piala Dunia 2002. Kemudian, beliau terlepas kebanyakan perlawanan musim 2003-04 akibat kecederaan tendon dan hanya bermain sebanyak 16 perlawanan liga pada musim berikutnya.
Selepas dua tahun ketinggalan daripada skuad kebangsaan, Metzelder dipanggil oleh pengurus baru, Jürgen Klinsmann untuk perlawanan persahabatan menentang China pada Oktober 2005. Beliau kemudian menjaringkan gol liga buat kali pertamanya menentang 1. FSV Mainz 05.

Real Madrid

Pada 18 April 2007, selepas Metzelder gagal untuk memperbaharui kontraknya di Borussia, Metzelder berpindah ke kelab gergasi Sepanyol, Real Madrid pada penghujung musim secara percuma. Pada Februari 2008, beliau mengalami kecederaan lalu membuat pembedahan pada kakinya. Oleh yang demikian, beliau tidak dapat untuk beraksi pada perlawanan pusingan-16 Liga Juara-Juara menentang Roma. Beliau kembali daripada kecederaan dan beraksi pada perlawanan menentang Real Zaragoza, perlawanan berkesudahan seri 2-2.
Metzelder beraksi pada kesemua perlawanan Jerman di Euro 2008. Beliau berganding dengan Per Mertesacker di bahagian pertahanan. Metzelder meninggalkan Real Madrid selepas kontraknya tamat pada 30 Jun 2010.

Pulang ke Jerman

Pada 27 April 2010, Metzelder bersetuju untuk menandatangani kontrak tiga tahun bersama FC Schalke 04 selepas 15 tahun meninggalkan pasukan itu ketika di akademi Schalke 04. Beliau membuat debut untuk Schalke pada perlawanan liga dengan berkesudahan tewas 1-2 kepada Hamburg.
Metzelder tampil pada perlawanan Liga Juara-Juara yang menyaksikan Schalke berjaya melangkah ke separuh akhir. Beliau juga bermain untuk Schalke pada perlawanan akhir DFB-Pokal 2011 menentang MSV Duisburg, Schalke menang 5–0.
Pada Mei 2013, Metzelder pada usia 32 tahun mengumumkan persaraan daripada bola sepak pada penghujung musim 2012-13.
Tebing Tinggi, Pemayung

Poskod

Poskod yang digunakan di Tebing Tinggi adalah 36657. Terdapat 18 buah desa di dalam daerah kecamatan Pemayung.
Filem K2

Pelakon

Filem ini turut disertai oleh beberapa orang pelakon terkenal, antaranya adalah Michael Biehn, Matt Craven, Annie Grindlay

Ringkasan

Taylor dan Harold merupakan sahabat baik dan pendaki lasak. Ketika mendaki satu hari, mereka terserempak dengan seorang lelaki yang kelihatannya cuba mendaki gunung K2....
Kubang, Pasirkuda

Poskod

Poskod yang digunakan di Kubang adalah 43267. Terdapat buah desa di dalam daerah kecamatan Pasirkuda.
Covelo

Covelo merupakan sebuah kawasan perbandaran yang terletak di Sepanyol dalam wilayah Pontevedra, Galicia.
Gudo, Jombang

Gudo adalah sebuah kecamatan di Kabupaten Jombang, Jawa Timur, Indonesia. Ia dikenali untuk industri-industri perusahaan manik bertaraf antarabangsa. Manik-manik ini diperbuat daripada limbah kaca. Industri-industri tersebut terutamanya berada di Desa Plumbon Gambang, serta desa-desa lain seperti Mejoyo Losari, Pesanggrahan, Legundi, Siwalan, Krembangan, Godong dan Wangkal Kepuh.
Daerah Bandar Batu 8 (Jalan Matang)

Pentadbiran

Daerah Bandar Batu 8 (Jalan Matang) merupakan salah sebuah daerah yang terdapat dalam negeri Sarawak, dan juga merupakan satu dari daerah yang terletak dalam pentadbiran Bahagian Kuching.
Daerah Qalandar

Qalandar merupakan sebuah wilayah di Wilayah Khost, Afghanistan.
Sidang Kemuncak Keselamatan Nuklear 2010

Penglibatan Malaysia

Malaysia turut dijemput menghadiri sidang kemuncak ini dan diwakili oleh Perdana Menteri. Perdana Menteri Datuk Seri Mohd Najib bin Abdul Razak turut mengadakan mesyuarat dua hala dengan Presiden A.S. Barack Obama dan pemimpin perniagaan dan pengurus dana Amerika bagi memberikan taklimat mengenai Model Ekonomi Baru (MEB). Najib juga bertemu dengan Naib Presiden Joe Biden di Hotel Four Seasons bersama Datuk Seri Dr Rais Yatim. Kemudian bertemu dengan Timbalan Setiausaha Negara Amerika James Steinburg dan pengerusi Jawatankuasa Hal Ehwal Antarabangsa Howard Berman.
Harith Iskander

Kehidupan awal

Harith Iskander dilahirkan pada 7 Ogos 1966 dan dibesarkan di Johor Bahru, . Bapanya Musa Ibrahim ialah anak jati negeri Johor manakala ibunya Jane Musa berketurunan Scotland dari puak Grant bekerja di Bandar Raya New York sebagai seorang setiausaha Pertubuhan Bangsa-Bangsa Bersatu; mereka berdua bertemu di Republik Demokratik Congo semasa Krisis Congo di mana Musa ditugaskan sebagai seorang anggota kor pengaman dihantar kerajaan Malaysia di sana manakala Jane bekerja sebagai sebahagian daripada kakitangan PBB itu.
Harith memasuki Universiti Curtin di Perth, Australia dalam jurusan kewartawanan dan memperoleh Ijazah Sarjana Muda Sastera dalam Bahasa Inggeris. Beliau menamatkan pengajian pada tahun 1988.
Semasa pengajiannya di universiti pada usia remaja, Harith membuat keputusan tegas menghayati budaya Australia sepenuhnya semasa tempohnya dalam pengajian antarabangsa nyawalaupun kebencian beliau untuk belajar. Sebagai contoh, rasa ingin tahu telah membawanya kepada mecuba sukan kriket. Pada ketika yang lain, Harith menyifatkan masa di mana beliau memasuki sebuah kedai dewasa di Australia selepas tiba dari Malaysia, hanya untuk mengetahui bahawa kedai itu penuh dengan pelajar Malaysia.

Kerjaya

Kerjaya Harith dalam komedi berdiri bermula pada 1990, apabila beliau dipujuk oleh seorang rakan universiti untuk mendapatkan di atas pentas di ruang lobi lama Subang Airport Hotel untuk memberitahu beberapa cerita lucu. Ia adalah pada ruang ini di mana ahli penonton menyaksikan Iskander dan menjemput beliau ke acara yang lain untuk membuat persembahan di atas pentas.
Beliau juga telah muncul dalam pelbagai persidangan komedi seperti The Kings dan Queens of Comedy Asia dan Best of Comedy Malaysia di Dewan Bandar Hilir, Melbourne.

Kehidupan peribadi

Pada 12 Jun 2010, Harith telah berkahwin dengan pemenang Girl Next Door 2009 majalah FHM, Jezamine Lim. Jezamine merupakan seorang doktor dan model profesional. Mereka mula berkenalan melalui laman sosial Facebook. Harith dan Jezamine dikurniakan tiga anak—Zander Xayne, Alessandra Jayne dan Zydane Zayne.

Falsafah komedi

Pandangan komedi Harith ialah pelawak yang terbaik adalah pelawak paling sahih; iaitu, pelawak yang baik tidak menjadi seseorang yang mereka tidak hanya kerana mereka di atas pentas. Iskander menerangkan komedi sebagai 'sama sekali pemerhatian dan peribadi', penuh dengan pengalaman peribadi. Beliau menggambarkan dirinya sebagai 'pelawak kejutan secara keseluruhan', tetapi orang yang mempunyai 'halangan peribadi sendirinya; sebagai contoh, satu kawasan di mana beliau 'meneliti' adalah hal perkara politik. Beliau menyatakan bahawa komedi Malaysia cenderung untuk menjadi 'bersahaja perkauman' kadangkala.
Sumber jenaka Harith datang dari merata tempat di sekelilingnya dan dia adalah seorang peguam bela hubungan rentas sempadan antara pelawak Singapura dan Malaysia.
Parungseah

Poskod

Poskod yang digunakan di Parungseah adalah 43151. Terdapat buah desa di dalam daerah kecamatan Sukabumi.